Diari Oficial de la Generalitat Valenciana


Sumari del DOGV 4503, del 20-05-2003 (2003/5622)

RESOLUCIÓ de 19 de febrer de 2003, del conseller d'Obres Públiques, Urbanisme i Transports, per la qual s'emet informe favorable i, en conseqüència, s'autoritza la minoració d'estàndards continguda en el pla parcial sector C de l'homologació modificativa de les normes subsidiàries de Villalonga (València), i s'aprova definitivament el pla parcial sector C de l'homologació modificativa de les Normes Subsidiàries de Villalonga (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5622


Data del document
:   19-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vilallonga
    * pla d'urbanisme

RESOLUCIÓ de 19 de febrer de 2003, del conseller d'Obres Públiques, Urbanisme i Transports, per la qual s'emet informe favorable i, en conseqüència, s'autoritza la minoració d'estàndards continguda en el pla parcial sector C de l'homologació modificativa de les normes subsidiàries de Villalonga (València), i s'aprova definitivament el pla parcial sector C de l'homologació modificativa de les Normes Subsidiàries de Villalonga (València). [2003/5622]
  
Vist l'expedient relatiu al Pla Parcial Sector C del municipi de Villalonga (València), i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant Decret de l'alcaldia, de 14 de desembre de 2001. Després del pertinent període d'exposició pública, en el qual es van presentar quatre al·legacions, va ser aprovat provisionalment pel ple de l'Ajuntament en la sessió realitzada el 26 de setembre de 2002. El 28 de gener té entrada nova documentació.
  
Segon
  
El projecte consta de memòria informativa i justificativa, normes urbanístiques, plànols d'informació i d'ordenació.
  
Tercer
  
Durant la tramitació de l'expedient s'ha sol·licitat informe dels següents organismes:
  
- Conselleria d'Indústria i Comerç, sol·licitat el 15 de novembre de 2002, i rebut el 20 de desembre de 2002, en sentit favorable.
  
Quart
  
Villalonga té homologació modificativa de les Normes Subsidiàries aprovada definitivament per la Comissió Territorial d'Urbanisme l'11 de març de 1999. La modificació núm. 4 de l'homologació, que afecta el present sector C, va ser aprovada definitivament per la Comissió Territorial d'Urbanisme el 20 de maig de 2001.
  
Cinqué
  
La Comissió Territorial d'Urbanisme de València, en la sessió realitzada el 31 de gener de 2003, va resoldre informar favorablement sobre el Pla Parcial Sector C de l'Homologació Modificativa de les Normes Subsidiàries de Villalonga i elevar al conseller d'Obres Públiques, Urbanisme i Transports la proposta d'aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52 i 54 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU).
  
Així mateix se sol·licita minoració d'estàndards de conformitat amb el que establix l'article 14 de l'annex del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Segon
  
La documentació està completa als efectes del compliment del que preceptuen els articles 27 i 28 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és el desenvolupament del sòl urbanitzable sector C d'ús industrial, arreplegat en l'Homologació de les Normes Subsidiàries de Villalonga i està, per tant, adaptat a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'ordenació detallada proposada destaca per la configuració d'una gran illa de 22.000 m², i les restants queden amb una superfície igual o superior a 6.000 m². El sòl dotacional públic destinat a zones verdes es concentra en dos zones diferenciades, una, a l'oest del sector, que forma una barrera de separació amb la zona residencial que es prolonga en el sector A, i una altra, al sud, que separa este sòl de l'urbanitzable residencial de baixa densitat.
  
Ara bé, el projecte introduïx una alteració de les reserves dotacionals públiques que la Llei disposa i s'acull a l'excepcionalitat plantejada en l'article 14 de l'annex del Reglament de Planejament de la Comunitat Valenciana, per la qual cosa es podran minorar les dotacions quan es tracte de complexos industrials aïllats o estiga previst algun tipus d'activitat productiva especial per a la qual no siga adequada, tot això mitjançant resolució motivada del conseller competent en matèria d'Urbanisme, amb l'informe previ de la Conselleria competent en matèria d'Indústria i del Consell Superior d'Urbanisme.
  
Quart
  
Els límits a la minoració de dotacions s'establixen seguint les següents regles:
  
1. Plans parcials que prevegen la instal·lació d'indústries que ocupen una gran superfície, i s'establix per això una parcel·la mínima no inferior a 6.000 m². No seran possibles subdivisions de la parcel·la mínima establida en estos plans, ni tan sols mitjançant fórmules de propietat horitzontal tombada, de lloguer, o d'un altre tipus, per la qual cosa només podrà instal·lar-se una indústria per parcel·la. El Pla haurà de preveure que quede lliure de l'edificació almenys el 30% de la parcel·la.
  
2. El pla parcial haurà de reservar un mínim de 10% de zona verda.
  
3. Els vials han de complir una sèrie de condicions entre les quals destaca disposar d'una amplària mínima de 15 m i que siguen suficients per a dotar d'accés rodat totes les parcel·les.
  
4. Així mateix s'ha de complir la reserva d'aparcaments en sòl dotacional públic referida en l'article 15.2 de l'annex del Reglament de Planejament de la C.V.
  
Cinqué
  
En relació amb el compliment de les exigències reglamentàries s'informa:
  
La proposta presentada proposa una parcel·la mínima de 6.000 m², que és ajustada al mínim exigit.
  
El projecte presentat ha obtingut l'informe favorable de la Conselleria d'Indústria i Comerç per la qual cosa complix una de les condicions exigides per a la minoració dels estàndards exigibles en sòl urbanitzable industrial.
  
La comprovació del compliment de la superfície mínima de zona verda, així com de l'estàndard d'aparcaments es realitza en el següent quadre:
  
D'altra banda els vials projectats complixen les condicions mínimes per a poder incloure's en el supòsit de minoració d'estàndards que són:
  
Preveure la connexió adequada i de qualitat amb el sistema viari exterior al sector.
  
Són suficients a fi de de dotar de la condició d'accés rodat totes les parcel·les.
  
Tots aquells pels quals s'accedix directament a la parcel·la industrial tenen una amplària mínima de 15 m.
  
El present cas, per tant, es pot incloure en la casuística d'excepcionalitat establida en l'article 14 de l'annex del Reglament de Planejament de la Comunitat Valenciana.
  
Sisé
  
D'acord amb allò que s'ha manifestat pel representant de la Divisió de Recursos Hidràulics, en la Comissió Informativa de la Comissió Territorial d'Urbanisme de València, es considera necessari condicionar l'execució del Programa d'Actuació Integrada a l'adequada connexió dels PAIS veïns amb les infraestructures de sanejament i depuració.
  
Seté
  
El conseller d'Obres Públiques, Urbanisme i Transports té la competència per a resoldre sobre la minoració de les exigències de l'article 14 de l'annex de Reglament de Planejament de la CV, en aplicació del que disposa el mateix article.
  
Per a dictar la resolució anteriorment indicada, s'exigix l'informe favorable previ del Consell Superior d'Urbanisme.
  
Ara bé, com este òrgan encara no s'ha constituït, s'aplica la disposició transitòria novena de la LRAU, segons la qual l'exercici de les funcions assignades al Consell Superior d'Urbanisme correspon al conseller competent en matèria d'Urbanisme, amb l'informe previ de la Comissió Territorial d'Urbanisme.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
I. Emetre informe favorablement i, en conseqüència, autoritzar la minoració d'estàndards continguda en el Pla Parcial Sector C de l'Homologació Modificativa de les Normes Subsidiàries de Villalonga (València).
  
II. Aprovar definitivament el Pla Parcial Sector C de l'Homologació Modificativa de les Normes Subsidiàries de Villalonga (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que puga exercitar qualsevol altre recurs que estime oportú.
  
València, 19 de febrer de 2003.- El conseller: José Ramón García Antón.